**ZMLUVA O SPRACÚVANÍ OSOBNÝCH ÚDAJOV SPROSTREDKOVATEĽOM**

uzatvorená podľa ustanovení čl. 28 Nariadenia Európskeho parlamentu a Rady (EÚ) 2016/679 z 27.apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Nariadenie GDPR“) a § 34 a nasl. zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len ako „Zákon o OOU“)

(ďalej len ako „Zmluva“)

medzi:

**Prevádzkovateľom:**

Obchodné meno: **....................................**

Miesto podnikania: ....................................

IČO: ....................................

Právna forma: ....................................

Zapísaný: ....................................

Zastúpený: ....................................

(ďalej len ako „Prevádzkovateľ“)

a

**Sprostredkovateľom:**

Obchodné meno: **....................................**

Miesto podnikania: ....................................

IČO: ....................................

Právna forma: ....................................

Zapísaný: ....................................

Zastúpený: ....................................

(ďalej len ako „Sprostredkovateľ“)

(Prevádzkovateľ a Sprostredkovateľ ďalej spolu len ako „Zmluvné strany“ alebo jednotlivo ako „Zmluvná strana“)

**Článok I.**

**Predmet zmluvy**

1.1. Predmetom tejto Zmluvy je uloženie pokynov Sprostredkovateľovi v procese spracúvania osobných údajov.

**Článok II.**

**Doba spracúvania**

2.1. Spracúvanie osobných údajov Sprostredkovateľom bude trvať počas obdobia trvania hlavného zmluvného záväzku medzi Zmluvnými stranami, ktorým je zmluva o .............., uzavretá dňa ................. .

**Článok III.**

**Povaha a účel spracúvania osobných údajov**

3.1. Povahou spracúvania osobných údajov je ich spracúvanie automatizovanými a neautomatizovanými prostriedkami spracúvania.

3.2. Účelom spracovania osobných údajov je .................................... (napr. vedenie mzdovej agendy Prevádzkovateľa, spracovanie účtovných dokladov a pod.).

**Článok IV.**

**Názvy informačných systémov**

4.1. Názvy informačných systémov sú: .................................... (napr. IS Mzdový a personálny systém, IS Zákazníci, IS Účtovné doklady a pod.).

**Článok V.**

**Zoznam osobných údajov**

5.1. Zoznam spracovávaných osobných údajov tvorí: .................................... (napr. meno, priezvisko, titul, adresa, dátum narodenia, a pod.).

**Článok VI.**

**Kategórie dotknutých osôb**

6.1. Dotknutými osobami v zmysle tejto Zmluvy sú: .................................... (napr. zamestnanci a zákazníci Prevádzkovateľa).

**Článok VII.**

**Povinnosti a práva Prevádzkovateľa**

7.1. Prevádzkovateľ sa zaväzuje dodržiavať nasledovné povinnosti:

- poskytnúť Sprostredkovateľovi všetku súčinnosť za účelom plnenia predmetu tejto Zmluvy

- ....................................

7.2. Prevádzkovateľ má právo:

- požadovať od Sprostredkovateľa pravidelné správy o stave ochrany spracúvaných osobných údajov a Sprostredkovateľ má povinnosť mu ich poskytnúť bezodkladne

- ....................................

**Článok VIII.**

**Povinnosti Sprostredkovateľa**

8.1. Sprostredkovateľ je povinný najmä:

- spracúvať osobné údaje len na základe písomných pokynov Prevádzkovateľa,

- zabezpečiť, aby sa osoby oprávnené spracúvať osobné údaje zaviazali (napr. zamestnanci Sprostredkovateľa), že zachovajú mlčanlivosť o informáciách, o ktorých sa dozvedeli,

- pri spracúvaní osobných údajov postupovať podľa opatrení v zmysle § 39 Zákona o ochrane osobných údajov, súvisiace s bezpečnosťou spracúvania osobných údajov,

- poskytnúť súčinnosť Prevádzkovateľovi vhodnými technickými a organizačnými opatreniami pri plnení jeho povinnosti prijímať opatrenia na základe žiadosti dotknutej osoby podľa druhej časti druhej hlavy Zákona o ochrane osobných údajov,

- vrátiť prevádzkovateľovi osobné údaje po ukončení poskytovania služieb týkajúcich sa spracúvania osobných údajov

- na základe rozhodnutia Prevádzkovateľa vymazať existujúce kópie, ktoré obsahujú osobné údaje,

- poskytnúť Prevádzkovateľovi informácie potrebné na preukázanie splnenia povinností a poskytnúť súčinnosť v rámci auditu ochrany osobných údajov a kontroly zo strany Prevádzkovateľa alebo audítora, ktorého poveril Prevádzkovateľ,

- bez zbytočného odkladu informovať Prevádzkovateľa, ak má za to, že sa pokynom Prevádzkovateľa porušuje Nariadenie GDPR, Zákon o ochrane osobných údajov, osobitný predpis alebo medzinárodná zmluva, ktorou je Slovenská republika viazaná, ktoré sa týkajú ochrany osobných údajov,

- oznámiť Prevádzkovateľovi porušenie ochrany osobných údajov bez zbytočného odkladu po tom, ako sa o ňom dozvie

- ........................ .

**Článok IX.**

Podmienky spracúvania osobných údajov

9.1. Sprostredkovateľ zabezpečuje podľa Nariadenia GDPR a Zákona o ochrane osobných údajov a primeraných technických a organizačných opatrení spracúvanie osobných údajov a ich poskytovanie príslušným inštitúciám podľa osobitných zákonov tak, aby bol zabezpečený účel spracovávania a ochrana osobných údajov.

9.2. Sprostredkovateľ zabezpečí ochranu osobných údajov dotknutých osôb, najmä ich dôvernosť, integritu a dostupnosť, v súlade s Nariadením GDPR, Zákonom o ochrane osobných údajov, opatreniami v oblasti technickej, organizačnej a personálnej bezpečnosti.

**Článok X.**

**Povolené operácie s osobnými údajmi**

10.1. Sprostredkovateľ je oprávnený len na získavanie a spracovanie osobných údajov od osôb uvedených v Článku VI. a to len v rozsahu nevyhnutnom na zabezpečenie účelu tejto Zmluvy.

10.2. Sprostredkovateľ sa zaväzuje nevyužívať a nezdružovať osobné údaje získané od Prevádzkovateľa na iné, resp. rozdielne účely ako sú uvedené v Článku III. tejto Zmluvy.

10.3. Sprostredkovateľ je povinný chrániť spracúvané osobné údaje pred ich poškodením, zničením, stratou, zmenou, neoprávneným prístupom a sprístupnením, poskytnutím alebo zverejnením, ako aj pred akýmikoľvek inými neprípustnými spôsobmi spracúvania. Na tento účel je povinný prijať primerané technické, organizačné a personálne opatrenia zodpovedajúce spôsobu spracúvania osobných údajov, pričom je povinný vziať do úvahy najmä použiteľné technické prostriedky, dôvernosť a dôležitosť spracúvaných osobných údajov, ako aj rozsah možných rizík, ktoré sú spôsobilé narušiť bezpečnosť alebo funkčnosť jeho informačných systémov.

10.4. Sprostredkovateľ a jeho zamestnanci sú povinní zachovávať mlčanlivosť o osobných údajoch získaných od Prevádzkovateľa, s ktorými prídu do styku; tie nesmú využiť ani pre osobnú potrebu, ani ich nesmú zverejniť a nikomu poskytnúť ani sprístupniť. Túto mlčanlivosť sa zaväzujú zachovať aj po skončení poverenia. Sprostredkovateľ zodpovedá za to, že mlčanlivosť budú zachovávať aj jeho zamestnanci - oprávnené osoby a  poverené osoby.

10.5. Sprostredkovateľ sa zaručuje spracúvané osobné údaje nepoužiť v rozpore s oprávnenými záujmami dotknutej osoby, neohrozovať ani nepoškodzovať jeho práva a právom chránené záujmy a svojím konaním nebude neoprávnene zasahovať do práva na ochranu jej osobnosti a súkromia.

10.6. Sprostredkovateľ zodpovedá za poučenie osôb, ktoré na základe jeho pokynu prídu alebo môžu prísť do styku s osobnými údajmi, o právach, povinnostiach a zodpovednostiach a to pred vydaním prvého pokynu.

10.7. Sprostredkovateľ je povinný spracúvať osobné údaje v súlade s dobrými mravmi a konať spôsobom, ktorý neodporuje zákonu, ani iným všeobecne záväzným právnym predpisom a ani ich neobchádza.

10.8. Prevádzkovateľ pri výbere Sprostredkovateľa dbal na jeho odbornú, technickú, organizačnú a personálnu spôsobilosť a jeho schopnosť zaručiť bezpečnosť spracúvaných osobných údajov v súlade s Nariadením GDPR a Zákonom o OOÚ. Splnenie dostatočných záruk Sprostredkovateľ preukázal prijatými primeranými technickými a organizačnými opatreniami.

...............................................

**Článok XI.**

**Trvanie zmluvy**

11.1. Zmluva sa uzatvára na dobu určitú a to na obdobie trvania hlavného zmluvného záväzku medzi Zmluvnými stranami.

11.2.Prevádzkovateľ a Sprostredkovateľ sú oprávnení túto zmluvu vypovedať aj bez uvedenia dôvodu. Výpovedná lehota je 1 mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.

**Čl. XII.**

**Záverečné ustanovenia**

12.1. Zmluva nadobúda platnosť a účinnosť dňom jej podpísania oboma zmluvnými stranami.

12.2. Ak niektoré z ustanovení Zmluvy bude z akéhokoľvek dôvodu považované za neplatné alebo nevykonateľné, budú tieto neplatné alebo nevykonateľné ustanovenia považované za oddelené od zvyšných ustanovení, ktoré ostanú medzi zmluvnými stranami v platnosti.

12.3. Zmluvné strany prehlasujú, že si túto Zmluvu riadne prečítali, že táto Zmluva nebola dojednaná v tiesni a ani za inak jednostranne nevýhodných podmienok. Na znak súhlasu s jej obsahom ju potvrdzujú svojim podpisom.

12.4. Táto zmluva ruší všetky zmluvy uzavreté medzi zmluvnými stranami v zmysle zákona č. 122/2013 Z. z. o ochrane osobných údajov.

12.5. Zmluva sa vyhotovuje v dvoch rovnopisoch s platnosťou originálu, pričom každý z účastníkov Zmluvy obdrží po jednom vyhotovení Zmluvy.

V................................ dňa .................

Prevádzkovateľ: Sprostredkovateľ:

.............................................................. ..............................................................